Universitato de Kioto

La universitato de Kioto (japane 京都大学, Kyōto Daigaku) estas inter la plej grandaj kaj plej prestiĝaj universitatoj de Japanio. La universitato havas tri kampusojn: Kampuso Joŝida en la kvartalo Sakjo de Kioto, Kampuso Uĝi en Uĝi kaj kampuso Katsura en la kvartalo Niŝikjo de Kioto.

 Historio 
La universitato estis establita en 18-a de junio 1897 kiel Imperia Universitato de Kioto. Estis la dua universitato en Japanio, kies leĝa bazo estis la Imperia dekreto #209. En 1899 fakultatoj pri juro kaj pri medicino estis fonditaj. En decembro de la sama jaro, la universitata biblioteko kaj la universitata hospitalo malfermis siajn pordojn. En 1926 aldoniĝis instituto de kemiaj esploroj. En 1947 la universitato estis renomita Universitato de Kioto. Ekde 1949, preskaŭ ĉiujare novaj fakultatoj, esploraj stacioj kaj laboratorioj estis malfermitaj. En 1997, la universitata muzeo malfermiĝis.

 Strukturo 
En 2021 la universitato estis dividita en 10 fakultatoj:paĝo pri aktualaj statistikaj informoj pri la universitato,  vidita la 27-an de decembro 2016
 integritaj homaj sciencoj
 lingvoj kaj literaturoj
 edukado
 juro
 ekonomiko
 natursciencoj
 medicino (kun la Universitato Hospitalo)
 farmaciaj sciencoj
 inĝenierado
 agrikulturo

Ekzistis 17 postdiplomaj altlernejoj, 13 esplorinstitutoj kaj 28 esplorcentroj.

 Vidu ankaŭ 
 gubernia universitato de Kioto
 privata Universitato de Ricumejkan en Kioto
 Universitato de Tokio

 Eksteraj ligiloj 

 oficiala retejo (jen japane, sed ankaŭ en la kontinenta kaj tajvana ĉina, korea kaj angla

 Referencoj 

Kioto
Kategorio:Kioto